सुबह 11.30 बजे तक छायी रही धुंध
जम्मू-कश्मीर में हो रही बर्फबारी से शहर में सर्दी बढ़ती जा रही है। गुरुवार को तापमान 0.3 डिग्री लुढ़का और 6.1 डिग्री पर पहुंच गया। यह इस सीजन का सबसे कम तापमान रहा। इससे लोग पूरे दिन कड़ाके की ठंड में ठिठुरते रहे।
इसके पहले 15 दिसंबर को सबसे कम तापमान 6.2 डिग्री दर्ज किया गया था। इसके बाद तापमान में थोड़ी बढ़ोतरी हुई थी। चार दिन से इसमें गिरावट का दौर है। चार दिन में तापमान 1.7 डिग्री लुढ़का और यह 6.1 डिग्री पर पहुंच गया। यह इस साल का सबसे कम तापमान है। इधर तापमान के साथ धुंध भी रही। सुबह 11.30 बजे तक धुंध छाई रही।
आगे क्या
मौसम वैज्ञानिक डी.पी. दुबे ने बताया जम्मू-कश्मीर में बर्फबारी से पूरे प्रदेश में ठंड बढ़ी है। इससे तापमान लगातार लुढ़क रहा है। इस बार ठंड थोड़ी देर से आई है लेकिन यह आगे भी जारी रहेगी।
ठंड से फसलों को फायदा
सर्दी से भले ही लोग ठिठुर रहे हैं लेकिन फसलों को फायदा हो रहा है। इससे सिंचाई कम करना पड़ रही है। साथ ही फसलों को भी ग्रोथ मिल रही है। इसके पहले दिसंबर की शुरुआत में भी ठंड शुरू नहीं होने से इसका असर फसलों पर हो रहा था और फसलों की ग्रोथ रुक गई थी। ठंड से किसानों की सारी चिंताएं दूर हो गई हैं।
तापमान में गिरावट एक नजर में
21 दिसंबर 7.8 डिग्री
22 दिसंबर 7.6 डिग्री
23 दिसंबर 6.4 डिग्री
24 दिसंबर 6.1 डिग्री
सिटी फोरलेन पर सुबह 11.30 बजे तक छाई धुंध। फोटो प्रदीप नागौरा
hin_Deva awa_Deva hin_Deva hin_Deva hin_Deva hin_Deva hin_Deva bho_Deva bho_Deva bho_Deva bho_Deva bho_Deva bho_Deva